ອາຊ່ຽນ ບໍ່ສາມາດ ບັນລຸການຕົກລົງ ກ່ຽວກັບ ກົດການປະພຶດ
ກອງປະຊຸມຂອງສະມາຄົມອາຊ່ຽນ ບໍ່ສາມາດບັນລຸການຕົກລົງກັນໄດ້ ກ່ຽວກັບກົດການປະພຶດ ເພື່ອຜ່ອນຄາຍຄວາມເຄັ່ງຕຶງ ໃນທະເລຈີນໃຕ້
ກອງປະຊຸມຂອງສະມາຄົມບັນດາປະຊາຊາດໃນເຂດເອເຊຍຕາເວັນອອກສຽງໃຕ້ຫຼືອາຊ່ຽນທີ່ ນະຄອນຫຼວງພະນົມເປັນ ໄດ້ສິ້ນສຸດລົງ ໂດຍທີ່ລັດຖະມົນຕີການຕ່າງປະເທດຂອງສະມາຄົມ ດັ່ງກ່າວຊຶ່ງມີສະມາຊິກ 10 ປະເທດ ບໍ່ສາມາດບັນລຸການຕົກລົງກັນໄດ້ ກ່ຽວກັບກົດການປະ ພຶດເພື່ອຜ່ອນຄາຍຄວາມເຄັ່ງຕຶງໃນເຂດທະເລຈີນໃຕ້ ຟີລິບປິນໄດ້ກ່າວໂຈມຕີຢ່າງແຮງ ຕໍ່ຄວາມສັບສົນວຸ້ນວາຍໃນຕອນທ້າຍຂອງກອງ ປະຊຸມໃນ ວັນສຸກມື້ນີ້ໂດຍເວົ້າວ່າ ຕົນຮູ້ສຶກເສຍໃຈເປັນທີ່ສຸດຕໍ່ຄວາມລົ້ມແຫຼວຂອງລັດຖະມົນຕີອາຊ່ຽນ ທີ່ບໍ່ສາມາດອອກຖະແຫຼງການຮ່ວມໄດ້ນັ້ນ ຈີນໄດ້ອ້າງເອົາກຳມະສິດ ບໍລິເວນສ່ວນໃຫຍ່ຂອງທະເລຈີນໃຕ້ທີ່ອຸດົມສົມບູນໄປດ້ວຍຊັບພະ ຍາກອນທຳມະຊາດ ເປັນດິນແດນຂອງຕົນ ຂະນະທີ່ ຟີລິບປິນ ມາເລເຊຍ ບຣູນາຍ ຫວຽດ- ນາມ ແລະໄຕ້ຫວັນ ຕ່າງກໍອ້າງກຳມະສິດເອົາດິນແດນດັ່ງກ່າວນີ້ຄືກັນ ມີການກ່າວຫາວ່າ ຈີນໄດ້ໃຊ້ອິດທິພົນຂອງຕົນຕໍ່ກຳປູເຈຍຊຶ່ງເປັນເຈົ້າພາບຈັດກອງປະຊຸມໃນ ຄັ້ງນີ້ໃຫ້ທຳການຂັດຂວາງຕໍ່ການສົນທະນາຫາລືໃດໆກໍຕາມກ່ຽວກັບບັນຫາຂັດແຍ້ງໃນເຂດ ທະເລຈີນໃຕ້ ທ່ານ Hor Namhong ລັດຖະມົນຕີການຕ່າງປະເທດຂອງກຳປູເຈຍ ກ່າວວ່າ ສະມາຄົມອາ ຊ່ຽນບໍ່ຄວນທີ່ຈະເຂົ້າໄປພົວພັນກ່ຽວກັບບັນຫາຍັດແຍ້ງໃນເລື່ອງເຂດນໍ້າແດນດິນ